open-index/open-wikipedia-markdown huggingface dataset:
Јеловица

мини|300x300пкс| Северното подножје на Јеловица, со карпестиот Бабји Зоб (Бабов Заб) видливо на неговата десна страна
**Јеловица** е карстна висорамнина во северозападна Словенија. Тоа е најисточниот дел на Јулиските Алпи и е обраснат од смрчова шума.

Партизански врв (), првично познат како Планина Котлиќ, сместена на јужниот дел од висорамнината, е неговиот највисок врв и достигнува висина од 1,411 метри. Северниот дел на висорамнината има возвишенија до 1.100 метри.

Во минатото во Јеловица била копана железна руда. За време на Втората светска војна, Јеловица била прибежиште за словенечките партизани. Денес, тоа е заштитено подрачје како дел од мрежата „Натура 2000“.

## Наводи

## Надворешни врски

* 

Категорија:Висорамнини во Словенија
Категорија:Јулиски Алпи
Игор Ангеловски

**Игор Ангеловски - Мрме** (роден на 2 јуни 1976 година) — македонски професионален фудбалски тренер и поранешен играч. Тој беше селектор на репрезентацијата на Македонија.

## Играчка кариера
Како играч играл во словенечката Прва лига во Публикум Цеље помеѓу 1998 и 2000 година.

## Менаџерска кариера
Во октомври 2015 година, Ангеловски станал нов тренер на македонската репрезентација како наследник на Љубинко Друловиќ, кој заминал во српскиот суперлигаш Партизан. Освен репрезентацијата, до декември 2015 година, Ангеловски бил тренер на Работнички во Првата македонска лига.

## Почести

; Како играч

* Освојувач на Купот на Македонија: 2002/03
* Вицепрвак во Купот на Македонија: 2001/02

; Како тренер

* Освојувач на Првата македонска лига: 2013/14
* Освојувач на Купот на Македонија: 2013/14, 2014/15

## Наводи

## Надворешни врски

* Игор Ангеловски at FootballDatabase.eu

Категорија:Фудбалски тренери од Скопје
Категорија:Фудбалери на ФК Скопје
Категорија:Фудбалери на ФК Цементарница
Категорија:Фудбалери од Скопје
Категорија:Живи луѓе
Категорија:Родени во 1976 година
Ресано Гарсија

мини| Поглед кон Ресано Гарсија, веднаш зад граничниот пункт.
**Ресано Гарсија** е гратче во Покраината Мапуто, Мозамбик. Градот е во непосредна близина на Јужна Африка. Во градот живеат околу 11.200 жители.

## Превоз
И пат и железница ја преминува границата оттука од Мозамбик во Јужна Африка.

Овој град има железничка станица за товарење и истовар на патници и сточен товар на железничката пруга Преторија-Мапуто.

## Соседни станици

* Муксија, Мозамбик

## Индустрија
Електраната на гас започнала со работа во 2014 година. Електраната е во со-сопственост на ЕДМ и Сасол. Таа добива гас по гасовод од полињата за гас Пана во Источен Мозамбик. Првата централа има моќност од 175 MW.

## Поврзано

* Превоз во Мозамбик

## Наводи

Категорија:Градови во Мозамбик‎
Категорија:Никулци за Мозамбик‎
Екстракт од ванила

мини|Екстракт од ванила
**Екстракт од ванила** е раствор направен со мацерирање и персколирање на мешунки од ванила во раствор од етанол и вода. Се смета за неопходна состојка во многу западни десерти, особено печива како колачи, колачиња, брауни и кекси, како и креми, сладоледи и пудинзи. Иако неговото примарно соединение за арома е ванила, чистиот екстракт од ванила содржи неколку стотици дополнителни соединенија за вкус, кои неговиот вкус го прават сложен и длабок. Спротивно на тоа, вкусот на вештачката ванила е составен единствено од вештачки добиен ванилин вкус, кој често се прави од нуспроизвод на индустријата за дрвена пулпа. Заради начинот на кој се прави екстрактот од ванила (т.е. макерирање на природно кафеав прав од ванила во алкохол), не постои можен начин да биде безбоен или јасен. Затоа, секоја чиста арома на ванила е вештачка.

Екстрактот од ванила е најчестата форма на ванила што се користи денес. Прав од ванила од Мадагаскар, мексикански, тахитски, индонезиски и од Уганда се главните сорти што се користат денес. Терминот „бурбон ванила“ се однесува на потеклото на зрната ванила како потекло од Бурбонските Острови, најчесто од Мадагаскар, но исто така и од Маврициус и Реинион. Името потекнува од периодот кога на островот Реинион каде владееле бурбонските кралеви на Франција и нема никаква врска со бурбон виски.

## Правни дефиниции

### Прописи на САД
Во Соединетите Држави, со цел екстрактот од ванила да се нарече чист, Агенцијата за храна и лекови на САД бара растворот да содржи минимум 35% алкохол и 100 гр зрна ванила на литар. Екстрактите од ванила со двојна и тројна јачина (до 20 пати) се исто така достапни, иако тие првенствено се користат за производство и услуги за храна каде што треба внимателно да се следи количеството на течност во рецептот.

Природната арома на ванила се добива од зрна ванила со малку или без алкохол. Максималното количество на алкохол што обично е присутно е само 2-3%. Затоа, според прописите на ФДА не може да се нарече екстракт.

### Прописи во Канада
Според регулативата за храна и лекови (C.R.C., околу 870), производите од екстракт од ванила треба да се преработат од зрна ванила: Ванила планифолија или ванила тахитензис. За секои 100 мл екстракт, тој мора да содржи голем број на растворливи материи пропорционални на нивната природна состојба достапна за екстракт. Ако правот содржи помалку од 25% содржина на вода, екстрактот од ванила мора да се состои од најмалку 7,5 гр зрна ванила. Екстрактот од ванила не треба да содржи додадена боја.

## Поврзано

* Екстракт
* Vanilla planifolia

## Наводи

Категорија:Прехранбени адитиви
Симинги

[десно|мини| [Африка (римска провинција)|Африка Проконсуларис (125 г. н.е.)]]
**Симинги** — кивитас (град) во доцноантичката римска ера, на римската провинција Африка Проконсуларис.

Градот бил седиште на античка епископија, суфраган на Архиепископијата Картагина. Документирани се само двајца епископи на оваа епархија.

* Католичкиот епископ Реститут, кој во тоа време присуствувал на Картагинскиот Собор (411), во седиштето немал донатистички бискупи.
* Кресконио бил сведок на Картагинскиот Собор (411),Картагинскиот Собор (525).

Во современите времиња Симинги станал титуларна епископија. Епископ на Симинги е Гало Фернандес Виласека од Сантјаго, Чиле.

## Наводи

Категорија:Римски градови
Категорија:Римокатоличка црква
Барингс

**Барингс** (англиски: *Barings PLC*) — британска банка која работела од 1762 до 1995 година. Таа била втората најстара трговска банка (*merchant bank*) во светот.

## Пропаста на Барингс
Банката „Барингс“ пропаднала на 26 февруари 1995 година поради големата загуба од 1,33 милијарди долари, предизвикана од измамничкото тргување на нејзиниот вработен Николас Лисон (*Nicholas Leeson*) во филијалата „Barings Futures“ во Сингапур. Загубата била предизвикана од неовластеното и тајно тргување на Лисон на јапонскиот пазар на акции каде тој акумулирал големи отворени позиции на фјучерси на пазарниот индекс *Nikkei 225*. Притоа, договрната вредност на неговите позиции на берзите во Осака (*Osaka Securities Exchange*, *OSE*) и Сингапур (*Singapore Monetary Exchange*, *SIMEX*) изнесувала 7,7 милијарди долари, а кога берзанскиот индекс „Никеи 225“ паднал од 19 000 на 17 000 во првите два месеца од 1995 година „Barings Futures“ претрпила големи загуби, кои само се зголемиле поради тоа што Лисон истовремено склучил договори за продажба на 35 000 купвни и продажни опции кои гласеле на фјучерсите на пазарниот индекс „Никеи 225“. По првичното зголемување на загубата, Лисон продолжил уште повеќе да тргува очекувајќи дека во иднина ќе ги покрие направените загуби, а кога не можел да исплати парите што ги барале берзите, на 23 февруари 1995 година, едноставно избегал. Подоцна, тој испратил факс до врвното раководство на „Барингс“ искажувајќи „искрено извинување за непријатноста во која ве оставив“. 

## Наводи

Категорија:Банки во Британија
Категорија:Економија на Обединетото Кралство
Шириме

мини|300п|Комична репрезентација на шириме створот.
***Шириме***  — чуден *[[јоокаи]]* што има око на местото на неговиот анус. Тесно е поврзано со *[[ноппера-боу]]* суштествата, бидејќи и тие и *шириме* немаат никакви фацијални особини.

## Потекло
Приказната гласи:

## Особини
[мини|450п|Шириме нацртан од [Јоса но Бусон.]]
Освен „оптимистичкото“ однесување, Шириме не му штети на никого во наративот и се чини дека ужива само да ги плаши оние што одат во темницата на ноќта. Се вели дека суштеството нема никакво лице, и затоа корените на овој мит се поврзани со *[[ноппера-боу]]* суштествата (*[[јоокаи]]* без лице). Во овој случај, створот само сака да се „шегува“ со минувачите. Името шириме станала поговорка на јапонски (*шириме но миру*) што значи да се „следи некого“. Според Јошира Санкуро, шириме, со поинаков поглед кон обичните луѓе, „ја претставува фројдовата психа на гротескниот реализам“.

Ова суштество, толку многу му се допаднало на хаику поетот и сликар Јоса но Бусон, што тој го вклучил во многу од неговите *[[јоокаи]]* слики.

## Наводи

## Надворешни врски
* Шириме – „Око-задник“

Категорија:Статии со текст на јапонски
Категорија:Јапонска митологија
Категорија:Зборови што ги нема во ТРМЈ
Заратошт-нама

**Заратошт-нама** или *Кангрангхака-Нама* () е религиозна епска песна на персиски јазик составена во 7 век од н.е. Поемата зборува за животот на Заратустра, основачот на зороастризмот. Автор на песната е *Кај Кавус пур-и Хосрое*. Поемата погрешно му се припишува на Зартошт Бахрам-е Паждо, кој всушност е препишувач на првиот преживеан ракопис на делото. Поемата содржи 600 двастихови и е компонирана во истиот метар како Шахнамех од Фирдуси. Делото е засновано врз усните преданија на зороастријците и има многу сличности со средноперсиската литература како што е Денкард. Арапските позајмени зборови не се вообичаени во делото. Содржи и неколку ретки пахлавски зборови.

## Наводи

Категорија:Наративни поеми
Категорија:Зороастризам
Фарбод

**Фарбод** — вообичаено персиско машко име во Иран. Тоа значи „заштитник на славата“.

## Етимологија
Според делото „Шахнамех“, наставката „бод“ доаѓа по секој збор за да му покаже сопственост. На пример, „сепах“ значи армија, „сепахбод“ на персиски значи некој што контролира војска, што е еднакво на македонскиот збор генерал.

## Наводи

* 

Категорија:Лични имиња
Категорија:Машки имиња
Фарамарз

[десно|мини| Нападот на Кеј Бахман врз Систан и поразот на Фарамарз во книгата „Џами ал-таварих“, напишана од Хафиз-и Абру. (Оваа книга се чува во [Метрополитен (музеј)|Музејот на уметност Метрополитен)]]
**Фарамарз** (персиски : فرامرز) бил еден од иранските пахлавци во делото „Шахнамех“. Тој бил син на Ростам и конечно бил убиен од Кај Бахман.

Книгата „Фарамарз Нама“, напишана сто години по Шахнамех, зборува за Фарамарз и неговите војни. Исто така, тој се споменува во други древни книги како „Борзу Нама“.

## Наводи

## Поврзано

* Шахнамех
* Фарамарз нама

Категорија:Лични имиња
Св. Стефан (Охрид)

**Св. Стефан - Горица** — археолошко наоѓалиште во Охрид. Претставува депо на средновековни монети.

Во 1948 г. при копањето на темели за изградба на Синдикалното одморалиште се најдени византиски монети од XII век.

Монетите се чуваат во Заводот и музеј во Охрид.

## Поврзано
* Список на археолошки наоѓалишта во Охридско

## Наводи
Бучила (Љубаништа)

**Бучила** — археолошко наоѓалиште во охридското село Љубаништа. Претставува населба од неолитот и некропола
од римско време. 

Југозападно од манастирскиот комплекс „Св. Наум“, во непосредната близина на албанската караула, во просторот на воениот камп, и на околу 20 м јужно од новата караула на АРМ е откриен ѕид од објект, а покрај него гробови градени од покрупни камења, со насоченост исток-запад. Од овој дел на наоѓалиштето потекнува надгробен споменик — база од мермер со старогрчки натпис. Исто така, во непосредната близина биле откриени гробови без гробни конструкции и во нив најдени железни копја и керамички садови. Во близината на езерскиот брег се најдени фрагменти од неолитска керамика и орудија од камен и кремен (ножиња и стругалки).

Наодите се чуваат во Заводот и музеј во Охрид.

## Поврзано
* Список на археолошки наоѓалишта во Охридско

## Наводи
Нане Сарма

**Нане Сарма** (, „Баба Мраз“) е митски лик во иранскиот фолклор. Таа е сопруга на Аму Новруз, „Чичкото Новруз“.

Во 2012 година, првата иранска народна приказна за Нане Сарма била објавена на англиски јазик, во книгата „*Калинки и рози: Персиска љубовна приказна*“.

## Поврзано

* Снегурочка, сроден лик во словенските земји, освен тоа што е прикажана како внука на Дедо Мраз, локалниот празничен дарител на подароци.
* Божества и персонификации на годишните времиња

## Наводи

Категорија:Персиска култура
Категорија:Иранска култура
Шикигами

мини|400п|Жена прави ритуал кој повикува ''шикигами'' преку кои ќе фрли клетва.
***Шикигами***  е терминот што се корсти за суштества од Јапонскиот фолклор. Се сметаат за некој вид на *[[ками]]*, претставени како мали духови. Верувањето за *шикигами* потекнува од *[[Onmyōdō|Онмјоодоо]]* учењето.

## Потекло
Столбовите на ова верување е учењето на ексогенетските и ендогенетските фактори кои доведуваат до болест и дисхармонија според традиционалната кинеска медицина. Овие принципи се развиени заради недостаток на образование и дезинформација на јавноста, во комбинација со лаиците кои што создавале суеверија за природните појави и феномени.

## Опис
[мини|600п|[Абе но Сеимеи и неговите *шикигами* (сосема десно) пред собрание од божествени демонски духови.]]
*Шикигами* се повикани суштества, направени живи преку комплексна врачна церемонија. Нивната моќ е поврзана со духовната сила на нивниот господар, каде што ако повикувачот е добро воведен во магијата и има многу искуство, нивните *шики* можат да опседнат животни, па дури и луѓе, кои што понатаму можат да се контролираат, но ако повикувачот е невнимателен, нивниот *шикигами* може да излезе од контрола со текот на времето, стекнувајќи сопствена волја и свест, па дури и може да изврши напад кон сопствениот господар и да ги убие како одмазда. Обично *шикигамите* се принудени да извршуваат ризични наредби од своите господари, како што се шпиунажа, крадење и следење на непријатели. За *шикигамите* се велело дека не можат да се видат во поголемиот дел од времето, но тие можеле да станат видливи ако биле врзани во мали, свиткани и уметнички исечени хартиени маникини. Постојат и *шикигами* кои можат да се појават како животни.

Според *изанаги-рју* () народната религија, најелитните онмјооџи (практикувачи на *[[Onmyōdō|онмјоодоо]]*) исто така можат да повикаат исклучително моќни видови на шикигами наречени *шикиооџи* () за да ги избркаат катастрофите или демоните што предизвикуваат болести. Обичните мистици не можеле да се обидат да ги повикаат без да ризикуваат да ја изгубат контролата над нив поради нивната *[[они]]* природа.

## Поврзано
* Ву-сјинг (пет елементи)
* Јин и јанг
* Ханива
* Тотем

## Наводи

Категорија:Статии со текст на јапонски
Категорија:Јапонска митологија
Категорија:Зборови што ги нема во ТРМЈ
Хијазам

[десно|мини|400x400пкс| ''[Злосторство и казна* : Хијастичното поставување на двете цевки од пиштол ја нагласува антонимијата на концептите за злосторство и казна]]
*'Хијазам*' ( — вкрстување, како буквата Х) — [[Фигура (стилистика)|стилска фигура]] блиска до [[антитеза]]та и спротивна на [[паралелизам]] во која два пара зборови, фрази или реченици кои се синтаксички или суштински слични се ставаат во симетрична, но превртена врска како во огледало, за да се нагласи спротивниот поим. Поттип на хијазмот е [[Антиметаболен|антиметабола]]. Припаѓа на фигурите за конструкција.

== Историја ==
Најверојатно, хијазмот првпат се појавил на [[хебрејски јазик]] во [[10 век п.н.е.]], претежно се среќавал во [[Псалми]]те и [[Книга на пророкот Исаија]]. Во [[Антика|античко време]] на човекот не му бил познат хијазмот. Првпат хијазмот го споменува Хермоген, кој бил учител по говорништво во 2 век од нашата ера. Хермоген го нарекол хијазмот вкрстени распоредени колони.

Хијазмот бил во центар на внимание во 19 век кога била забележана неговата честа употреба во [[Библија]]та.

Литературниот критичар и теоретичар Пол де Ман го сметал хијазмот за литературна постапка, и со тоа значително го проширил неговото основно значење. Толкувајќи ги песните на [[Рајнер Марија Рилке|Рилке]], тој укажува на нивната хијазмичка структура.

== Употреба ==
Хијазмот се користи за да се избегне повторување на истата синтаксичка структура. Често се користи како средство за [[хумор]] и [[Иронија (стилистика)|иронија]].

== Примери ==

* „Ако, според тоа, не го знам значењето на гласот, *ќе бидам странец за оној што зборува, а тој што зборува ќе биде странец за мене* . (1. [[Прво послание до Коринтјаните|Коринтјаните]] 14:11)
* „Мавта лесно, но силно удира. (народна песна)
* „ *Работев насекаде и ме ценеа насекаде* за моите златни раце. (*Проклета авлија*, [[Иво Андриќ]])
* „Кој знае - не зборува, тој што зборува - не знае“. ([[Лао-це]])
* „Еден за сите, сите за еден. (*Тројцата мускетари'', Александар Дима)

## Слични стилски фигури

* Антитеза
* Анадиплоза
* Паралелизам
* Антиметабола

## Користена литература

## Надворешни врски
* Објаснување на хијазмот
* Lissner, Patricia Ann: CHI -THINKING: CHIASMUS AND COGNITION

Категорија:Реторика
Категорија:Фигури (стилистика)
Регулација (економија)

Во економијата, **регулацијата** е облик на државна интервенција во економијата. Таа претставува збир на мерки и прописи со кои се ограничува функционирањето на слободниот пазар или извршувањето на некои економски активности.

## Причини за регулацијата
Во основа, регулацијата се применува во областите во кои слободниот пазар не може да обезбеди ефикасна алокација на ресурсите. Така, една важна причина за регулација на пазарот се позитивните или негативните екстерналии. На пример, во финансиите, ефектите од пропаста на една банка може да се прелеат и врз другите банки и да предизвикаат системски ризик, т.е. ја загрозат стабилноста на целиот финансиски систем.

## Трошоци на регулацијата
Регулацијата предизвикува трошење на реални ресурси, кои се јавуваат во два вида:
* директни регулаторни трошоци; на пример, во буџетската 2004-2005 година, расходите на британската Служба за финансиски услуги (*Financial Services Authority*) изнесувале 201,6 милиони фунти. 
* трошоци на фирмите поврзани со усогласувањето со прописите; на пример, една анкета на финансиските фирми во Британија покажала дека кај 44% од анкетираните, вкупните регулаторни трошоци надминале 10% од нивните вкупни оперативни трошоци, додека кај 72% од испитаниците, тие трошоци биле повисоки од 5%.

## Наводи

Категорија:Економија
Јалда

**Шаб-е Јалда** ( **"Yalda night "**    ) или **Шаб-е Челле** ( **"ноќта на четириесет",**    )  е ирански  фестивал кој се слави на „најдолгата и најтемната ноќ во годината“, Јалда е прослава на зимската краткодневица, односно во ноќта на зимскиот сонцестој на Северната полутопка. Календарски, тоа одговара на ноќта на декември 20/21 (± 1) во Грегоријанскиот календар, и на ноќта помеѓу последниот ден од деветтиот месец ( *Азар* ) и првиот ден на десеттиот месец од иранскиот граѓански календар. Најдолгата и најмрачна ноќ во годината е време кога пријателите и семејството се собираат заедно за да јадат, да пијат и да читаат поезија (особено Хафез ) до после полноќ. Се јаде овошје и ореви, а калинките и лубениците се особено значајни. Црвената боја во овие плодови ги симболизира црвените нијанси на зората и сјајот на животот. Песните на Диван-е Хафез, кои можат да се најдат во библиотеките на повеќето ирански семејства, се читаат или се рецитираат во различни прилики, како што се овој фестивал и Новруз. Шаб-е Јалда била официјално додадена на Иранскиот список на национални богатства на посебна церемонија во 2008 година.

## Имиња

## Обичаи и традиции

## Наводи
[мини| Иранска дама рецитира песни од [Хафез во „Јалда ноќта“]]

Категорија:Персиска култура
Категорија:Празници во декември
Карака

десно|мини|300x300пкс| Големата карака, за која се претпоставува дека била ''Санта Катарина до Монте Синај'' во 1521 година.
[мини| Околу 1558, слика на голема карака која често се припишува на [Питер Бројгел Постариот .]]
**Карака** - брод со три или четири јарболи кој бил направен и користен во 14-15 век во Европа, особено во Португалија. Овие бродови биле развиени од бродот „кога“ со еден јарбол, и најпрво се користеле за европска трговија од Медитеранот до Балтикот и брзо се нашле во употреба и во трансатлантската трговија меѓу Европа и Африка и потоа Америка. Во повеќето напредни форми, тие биле користени од Португалците за трговија помеѓу Европа и Азија, почнувајќи од крајот на 15 век, сè додека конечно да биле заменети во 17 век со галеонот, кој пак бил воведен во 16 век.

Во својата најразвиена форма, караката била брод кој бил доволно голем за да може да биде стабилен дури и во немирните мориња, и за голем товар и потребните средства за многу долги патувања. Подоцнежните караки користеле јадра во коцкеста форма на предните и средните јарболи и јадра во форма на триагонлици на задните јарболи. Тие имале висок заоблен заден дел и преден дел на бродот и бушприт. Како претходник на галеонот, караката била една од највлијателните дизајни на бродови во историјата; додека бродовите стануваа поспецијализирани во следните векови, основниот дизајн остана непроменет во целиот овој период.

## Наводи

## Надворешни врски

*   
* Развојот на коцкестите јадра кај бродот
* Компјутерско моделирање на португалска карака

Категорија:Бродови
Зотрум (општинска заедница)

мини|Воденица во Зотрум
**Зотрум** () — општинска заедница во округот Ротенбург, во сојузната покраина Долна Саксонија, Германија. Нејзино седиште е селото Зотрум.

Општинската заедница Зотрум се состои од следниве општини:

# Ахаузен
# Бетерзен
# Хасендорф
# Хелвеге
# Хорштет
# Ресум
# Зотрум

Категорија:Општински заедници во Долна Саксонија
Хорштет (Долна Саксонија)

**Хорштет** () — општина во округот Ротенбург, во сојузната покраина Долна Саксонија, Германија.

## Географија
### Општински единици

Кон општината припаѓаат местата Клиндер, Хорштет, Штапел и Винкелдорф. Поранешните општини Штапел и Винкелдорф се припоиле кон општината Хорштет на 1 март 1974 година.

## Наводи

## Надворешни врски

Категорија:Ротенбург (округ)
Вечeн пламен

[десно|мини|300x300пкс| Гроб на непознат јунак во [Москва]]
десно|мини|333x333пкс| Споменик „Вечен оган“, Сараево
**Вечен пламен** е пламен, ламба или факел кој гори непрекинато на неопределено време. Повеќето вечни пламени се запалени намерно, но некои се природни појави предизвикани од природно протекување на гас и на слични процеси, а повеќето од нив можат да горат со децении или векови.

Во древните времиња, луѓето вечниот пламен го палеле со дрвја или со маслиново масло; денес, вечните пламени се одржуваат со снабдување со пропан или природен гас. Вечниот пламен најчесто комеморира личност или настан од национално значење или служи како потсетник за посветеноста кон заедничката цел, како што е меѓународниот мир .

## Верско и културно значење
Вечниот оган е долгогодишна традиција во многу култури и религии. Во древниот Иран, избраниот свештеник го одржувал *атарот* и го претставувал концептот на *божествените искри* или *амеш спента*, како што го толкува зороастријанизмот .

Вечниот пламен е исто така компонента на еврејските религиозни ритуали кои што се извршувале во Табернаклот и подоцна во ерусалимскиот храм, каде што заповедта бара огнот постојано да гори на Олтарот. Модерниот јудаизам ја продолжува сличната традиција со одржување на т.н. светилки на светилиштето, на н*ер Тамиду*, секогаш запалени над ковчегот во синагогата. По Втората светска војна, таквиот пламен доби значење како потсетник на шесте милиони Евреи убиени во Холокаустот .

Нацијата Чироки го одржувала пламенот во седиштето на владата сè до укинувањето на нивната влада според Законот за преселување на Индиците  од 1830 година. После тоа, жарот на последниот оган на владата бил пренесена на запад за новиот дом на нацијата на територијата на Оклахома. Пламенот подоцна бил однесен назад на последното седиште на владата во Националниот парк Ред Клеј во југоисточниот Тенеси, во Музејот на Чероки Индијанците  во Чероки и во Племенскиот комплекс на Нацијата Чироки во Телекви.

Во Кина, некогаш било вообичаено да се запали ламба како аспект на обожување на предиво; била ставана пред плакетата за духот на олтарот предиво на семејството .

## Поврзано
* Вечен оган (Сараево)
* Олимписки пламен

## Наводи

## Литература
* 

Категорија:Споменици
Персиски мистицизам

**Персискиот мистицизам** или **персиската љубовна традиција** - традиционално толкување на постоењето, животот и љубовта, потпрено на откритие и насетувани на срце начела во расудувањето. Иако е делумно изворен од мистичните зороастриски традиции на Персиската Империја, во неговите современи практични аспекти, сега е синоним за суфизам во современ Иран.

## Мисла
Персиски мистична мисла била анализирана критично со Абдолхосеин Заринкуб, Абдолкарим Соруш и Дариуш Шајеган. Кај Руми, може да се најде мистицизам заснован на љубов; кај Хафиз мистицизмот заснован на задоволство. Под влијанија на Руми, Абдолкарим Соруш во моментов работи на основа на моќ или епска мистика.

## Музика

* Шахрам Назери
* Давуд Азад

## Средновековни персиски мистични ликови

* Руми
* Хафиз
* Фарид ал-Дин Атар
* Саади
* Баба Тахер
* Најмедин Кубра
* Шемс Тебризи
* Бајазид Бастами
* Абул-Хасан Харакани
* Шахаб ал-Дин Сухраварди
* Мансур Ал-Халаџ
* Омар Кајам (филозофска мистика)
* Џами

## Современа уметност и персиската мистична традиција
Персиската мистика има значително влијание врз иранската современа уметност.

## Светски стручњаци за персиска мистика

* Абдолхосеин Заринкуб
* Абдолкарим Соруш
* Дариуш Шајеган

## Поврзано

* Персиска поезија
* Персиска традиционална музика
* Персијанизирано општество

## Наводи

Категорија:Персиска култура
Ахаузен

**Ахаузен** () — општина во округот Ротенбург, во сојузната покраина Долна Саксонија, Германија.

## Географија
### Местоположба

Ахаузен се наоѓа југозападно од окружниот град Ротенбург на Виме и низ општината поминува реката Виме.

Ахаузен е оддалечен околу 10 километри од Зотрум, а исто толку и од окружниот град Ротенбург на Виме. Градот Ферден на Алер се наоѓа околу 25 километри од Ахаузен.

## Наводи

## Надворешни врски

Категорија:Ротенбург (округ)
Скандинавско друштво за ирански студии

**Скандинавското друштво за ирански студии** () е скандинавска асоцијација на научници кои работат во областа на иранските студии со членови не само од скандинавските земји, туку и од балтичките држави и Финска. Целта на Друштвото е да ги спроведе, развива и поддржува иранските студии во сите области на оваа област, особено филологијата и лингвистиката.

## Историја
Друштвото било основано во Осло во 2010 година на иницијатива на основачкиот претседател Ашк Дахлен.

## Програми
Друштвото редовно организира академски настани во скандинавските земји со цел промовирање на меѓудисциплинарна студија за иранската цивилизација и знаење за Иран и персискиот јазик од најраните периоди до денес. Првата триенална конференција за ирански студии била одржана во Осло на 30 март 2012 година.

## Наводи


## Надворешни врски

* Службена мрежна страница 
Категорија:Персиска култура
Категорија:Иранска култура
Бетерзен

**Бетерзен** () — општина во округот Ротенбург, во сојузната покраина Долна Саксонија, Германија.

## Географија
### Местоположба

Бетерзен се наоѓа помеѓу Зотрум (осум километри) и Ротенбург на Виме (десет километри).

### Општински единици

Кон општината припаѓаат местата Бетерзен, Хеперхефен и Јерхоф.

## Наводи

## Надворешни врски

Категорија:Ротенбург (округ)
Хасендорф

**Хасендорф** (; ) — општина во округот Ротенбург, во сојузната покраина Долна Саксонија, Германија.

## Географија
### Местоположба

На југ од општината тече реката Виме.

## Наводи

## Надворешни врски

Категорија:Ротенбург (округ)
Бравадос (филм од 1958)

**Бравадос** (англиски: *The Bravados*) - американски филм од 1958 година, во режија на Хенри Кинг, по сценариото на Филип Џордан, засновано врз романот на Френк О'Рурк. Главните улоги ги толкуваат: Грегори Пек, Џоан Колинс, Стивен Бојд, Алберт Салми и Хенри Силва, а директор на фотографијата бил Леон Шамрој. 

## Синопсис
мини|Џоан Колинс и Грегори Пек во филмот „Бравадос“
Пред шест месеци, Џим Даглас (го игра Пек) доживеал семејна трагедија, кога четворица разбојници упаднале на неговиот имот и му ја силувале сопругата, а потоа ја убиле. Оттогаш, тој неуморно ги бара злосторниците со намера да им се одмазди. Кога пристигнува во еден град треба да бидат обесени четворица разбојници, Џим во нив ги препознава луѓето кои ги бара, иако никогаш не ги има видено. Во градот, тој ја среќава Џозефа (ја игра Колинс) со која во минатото бил свршен, но нивната врска не завршила со брак. Вечерта, додека жителите на градот се собрани на миса во црквата (меѓу нив и Џим и Џозефа), затворениците успеваат да го совладаат шерифот и да побегнат од градот, а притоа со себе земаат една девојка. Луѓето од градот организираат потера по избеганите разбојници, а потерата ја води Џим, воден од желбата за одмазда. Еден по еден, Џим ги убива тројца од разбојниците, а на крајот бркајќи го Индијанецот, тој пристигнува во неговиот дом. Таму, дознава дека луѓето кои ги убил не се убијците на неговата жена, туку злосторството го извршил неговиот сосед, кој му ги украл и парите. Џим е потиштен од сознанието дека убил погрешни луѓе и се враќа во градот и веднаш влегува во црквата, барајќи прошка од свештеникот. Надвор го чекаат насобраните жители на градот, кои му се заблагодаруваат за успешната потера, а тој, свесен за својот грев, бара од насобраните луѓе да го спомнат во молитвите.

## Наводи

Категорија:Вестерни
Категорија:Американски филмови
Категорија:Филмови на англиски јазик
Категорија:Филмови од 1958 година
Категорија:Филмови на Хенри Кинг
Категорија:Филмови со Грегори Пек
Категорија:Филмови со Џоан Колинс
Категорија:Филмови со Стивен Бојд
Категорија:Филмови со Алберт Салми
Категорија:Филмови со Хенри Силва
Категорија:Филмови засновани на романи
Категорија:Филмови чие дејствие се одвива во САД
Ганџ-е Бадавард

**Ганџ-е Бадавард** (новоперсиски:  *Ганџ-и Бадауард*, буквално „богатството донесено од ветрот“) било името на едно од легендарните осум богатства на сасанскиот крал Хосрое II (вл. 591-628) според мнозинството персиски извори. Според делото „Шахнамех“, сепак, тоа било и богатство на легендарниот кајанидски крал Кај Хосрое.

## Наводи

## Библиографија

* 

Категорија:Сасанидско Царство
Крајот на љубовната врска (филм)

**„Крајот на љубовната врска“** (англиски: *The end of the affair*) - американско-британски филм од 1999 година, во режија на Нил Џордан, кој е автор и на сценариото, засновано врз истоимениот роман на британскиот писател Греам Грин од 1951 година. Главните улоги ги толкуваат: Ралф Фајнс, Џулиен Мур, Стивен Риа. Филмот бил номиниран за „Оскар“ во две категории (најдобра глумица и најдобра фотографија), а Џордан ја освоил наградата БАФТА за надобро сценарио.

## Синопсис
Една дождлива вечер, во Лондон, 1946 година, Бендрикс (го игра Фајнс) случајно го среќава Хенри Мајлс, сопругот на својата поранешна љубовница Сара (ја игра Мур), која две години претходно наеднаш ја прекинала нивната љубовна врска. По оваа средба, Бендрикс повторно станува заинтересиран за Сара, а потоа кај него се раѓа љубомора и тој повторно се враќа во нејзиниот живот...

## Наводи

Категорија:Американски филмови
Категорија:Британски филмови
Категорија:Љубовни филмови
Категорија:Филмови на англиски јазик
Категорија:Филмови од 1999 година
Категорија:Филмови на Нил Џордан
Категорија:Филмови со Џулиен Мур
Категорија:Филмови со Стивен Риа
Категорија:Филмови со Ралф Фајнс
Категорија:Филмови чие дејствие се одвива во Лондон
Категорија:Филмови засновани на романи
Категорија:Филмови од 2000 година
Задашм

**Задашм** - крал на Туран во фирдусиевата „Шахмамех“. Тој е син на Тур, внук на Ферејдун, татко на Пашанг и дедо на Афрасијаб. Ништо не е познато за неговиот живот и владеење.

## Наводи

Категорија:Иранска култура
Пашанг

**Пашанг** ( ) - бил крал на Туран, според фирдусиевиот еп „Шахнамех“, од туранската раса и син на Ферејдун и татко на Афрасијаб. Тој бил ран крал на Туран.

## Наводи

Категорија:Иранска култура
Крст (Горно Оризари)

**Крст** — археолошко наоѓалиште во скопското село Горно Оризари, Општина Шуто Оризари. Претставува некропола од римско време.

На 600&nbsp;м источно од селото, при обработувањето на нивите биле откриени гробови со конструкција од тули.

## Поврзано
* Список на археолошки наоѓалишта во Скопско

## Наводи
Гарсиваз

десно|мини|240x240пкс| Слика на Гарсиваз во Шахнамата на Шах Тахмасп
**Гарсиваз** (исто така **Гарсиуаз,** **Герсиуаз** или **Карсиваз**) () е митски турански лик, за кој се вели во „*Шахнамех*“ („Книга на кралевите“) од персискиот писател на епови Фирдуси. Тој е брат на Афрасијаб, крал на Туран.

## Наводи

Категорија:Иранска култура
Бадеми (Ласкарци)

**Бадеми** — археолошко наоѓалиште во скопското село Ласкарци, Општина Сарај. Претставува некропола од доцноантичко време. 

Во нивата на Рамо Тусуми, при земјоделските работи е откриен доцноантички гроб. Конструкцијата е направена од комбинација на тули, камен и малтер. Како капак е употребена надгробна стела со латински натпис.

Споменикот се чува во Музејот на Македонија во Скопје.

## Поврзано
* Список на археолошки наоѓалишта во Скопско

## Наводи
Жданец (некропола)

**Жданец** — археолошко наоѓалиште во скопската населба Жданец, Општина Карпош. Претставува некропола од раноантичкото време. 

На источната падина на Градиште во Средно Нерези, на местото каде што се простира дел од современата населба Жданец, во 1971 г. е откриено погребување во циста од камени плочи со значајна гробна содржина (накит од сребро, сад од бронза, меч од железо), датирана во првата половина на IV век п.н.е.

Во 1990 г. исто така случајно, е откриено уште едно погребување, исклучително ретко според обредниот ритуал. Имено, се работи за жртвено погребување на непознат пајонски кнез заедно со кола, два коња и двајца кочијаши, извршено на крајот на V или на почетокот на IV век п.н.е.

## Поврзано
* Список на археолошки наоѓалишта во Скопско

## Наводи
Жданец (осамен наод)

**Жданец** — археолошко наоѓалиште во скопската населба Жданец, Општина Карпош. Претставува осамен наод од римско време. 

Во 1966 г. во непосредната близина на населбата е најдена фрагментирана надгробна плоча со латински натпис и со димензии од 107 × 42 × 11&nbsp;см. 

Споменикот се наоѓа во Музејот на Град Скопје.

## Поврзано
* Жданец — некриопола од раноантичко време кај населбата, каде е погребан пајонски кнез
* Список на археолошки наоѓалишта во Скопско

## Наводи
Долно Водно

**Долно Водно** — историско село во околината на Скопје.

## Географија и местоположба
Селото се наоѓало на 2.5км југозападно од центарот на Скопје, на северната падина на планината Водно. Над него се наоѓало селото Горно Водно, а денес низ овој простор поминуваат само некои планинарски патеки и просторот е во шума.

## Историја
Во  век, селото е дел од нахијата *Каршијак* во Скопската каза во Отоманското Царство.

Во 1954 година, тогашната власт жителите ги преселила во Скопје, по што населбата се распаѓа.

Раселувањето на Горно Водно е извршено како последица на катастрофалните буици кои често му „се заканувале“ на Скопје. Буиците настанувале како последица на исечените шуми во атарот на ова село. Затоа, скоро секоја година, освен стари, надоаѓале и нови буици со голема моќност. Тие во подножјето на планината Водно, каде се наоѓа еден дел на Скопје, уништувале се’ пред себе: куќи, улици, железничка пруга, болница и др.

Подоцна, после раселувањето на Долно Водно, биле преземени мерки со цел да се стопираат ерозивните процеси. Затоа, на поголемиот број во нивите и пасиштата каде се наоѓало селото се вршело пошумување. Напуштените куќи на селиштето биле урнати, и материјалот, иселеното население го однеле за ѕидање на нови куќи.

## Население
Според опширните османлиски дефтери за населението на Скопската Каза од 1832/33 година, селото било христијанско, со 14 христијански домаќинства. На овој попис биле забележани 56 мажи христијани, со 4 новороденчиња. Се проценува дека селото во тој период имало 120 жители.

Стефан Верковиќ во 1857 го бележи со 107 жители.

Според статистиката на Васил К’нчов („Македонија, Етнографија и статистика“) од 1900 година, во Долно Водно живееле 140 жители, сите Македонци христијани. Според егзархискиот секретар Димитар Мишев („La Macédoine et sa Population Chrétienne“) во 1905 година во Горно Водно имало 160 Македонци, под врховенството на Бугарската егзархија.

После Втората балканска војна, 1913 г. селото влегува во границите на Србија*,* како седиште на истоимената општина и има 208 жители.

Според германска карта издадена во 1941 година, а заснована на пописот на СХС во 1931 година, селото имало 200 Македонци.

## Наводи

__СОСОДРЖИНА__

Категорија:Историски села во Македонија
Абдул Мемет Салим

**Абдул Мемет Салим** ( во  —  во Врпоље, Хрватска). Македонски партизан, учесник во НОВ.

## Животопис
Роден е 1927 година во Скопје. Основно училиште заврши во родниот град, а потем станал општ работник. Неговиот брат Абдула, загинал како партизан во борбите против окупаторските фашистички сили.

Иако по смртта на својот постар брат останал единец, се вклучил во составот на 7та бригада на 42 македонска ударна дивизија, со која учествувал во борбите за конечното ослободување на Југославија.

Загинал во јуришот при заземањето на Врпоље, на 16 април 1945 година.

## Наводи
Страхил Андасаров

**Страхил Илиев Андасаров** ( во  —  во Врпоље, Хрватска) — македонски партизан, учесник во НОВ.

## Животопис
Тој потекнува од службеничко семејство. Уште во раната возраст неговите родители се преселиле во Скопје, каде го продолжил обрзованието. Тој бил вклучен во напредното младинско движење и земал активно учество и во помагањето на НОВ. Со својата дејност и стaнaл сомнителен на бугарската фашистичка полиција, поради што се повлекол во родното село Љубанци.

Во септември 1944 година стапил во 16<sup>та</sup> македонска ударна бригада. Како нејзин припадник учествувал во многубројни крвави борби против балистите и Германците на падините на Скопска Црна Гора, каде се истакнал како храбар борец.

По ослободувањето на Македонија, учествувал во пробивот на Сремскиот фронт како и во борбите кои следеле потоа. Загинал во битките против германските и усташките сили, во близината на Врпоље, на 14 април 1945 година.

Во близина на Љубанци, до манастирот „''Свети Никола''“ се наоѓа едно детско одморалиште кое го носи токму неговото име.

## Наводи

Категорија:Македонски партизани
Тармштет (општинска заедница)

мини|Музеј во Тармштет
**Тармштет** () — општинска заедница во округот Ротенбург, во сојузната покраина Долна Саксонија, Германија. Нејзино седиште е селото Тармштет.

Општинската заедница Тармштет се состои од следниве општини:

# Бредорф
# Билштет
# Хепштет
# Кирхтимке
# Тармштет
# Форверк
# Вестертимке
# Вилштет

Категорија:Општински заедници во Долна Саксонија
Вилштет (Долна Саксонија)

**Вилштет** (; ) — општина во округот Ротенбург, во сојузната покраина Долна Саксонија, Германија.

## Наводи

## Надворешни врски

Категорија:Ротенбург (округ)
Вилштет

**Вилштет** може да се однесува на следниве места во Германија:

* Вилштет (Баден-Виртемберг) — општина во округот Ортенау
* Вилштет (Долна Саксонија) — општина во округот Ротенбург
Шабранг

мини|382x382пкс| Кај Хосроу за прв пат јавајќи  го Бехзад.
Во персиската митологија, **Шабранг,** со цело име **Шабранг Бехзад** () буквално „ноќнобојниот чистокрвец“, бил коњот на јунакот Сијаваш.

## Шабранг и Сијаваш
На судењето за неговата правдина, Сијаваш поминал низ голем оган јавајќи го овој пастув. По неговата смрт, неговиот син Кај Хосроу, на крајот станал владетел на Персија и бил меѓу највеличествените и добродушните владетели според делото „*Шахнамех*“. Тој исчезнал и во традиционалната зороастриска митологија, тој никогаш не умрел и ќе се врати за да ја донесе правдата јавајќи на коњот на неговиот татко, Шабранг.

## Наводи

## Извори

* Фирдусиева „Шахнамех“. Од московската верзија. Mohammed Publishing. 

## Надворешни врски
Категорија:Персиска митологија
Како да се омажиш за милионер

**„Како да се омажиш за милионер“** (англиски: *How to marry a millionaire*) - американски филм од 1953 година, во режија на Жан Негулеско (Jean Negulesco) по сценариото на Нануали Џонсон (Nunnually Johnson), засновано на драмата на Зои Ејкинс (Zoe Akins). Главните улоги ги толкуваат: Мерилин Монро, Бети Грејбл, Лорен Бекол, Дејвид Вејн, Рори Калхун, Камерон Мичел, Вилијам Пауел итн.

## Синопсис
мини|Лорин Бекол и Мерилин Монро во сцена од филмот „Како да се омажиш за милионер“
Три манкенки се нераздвојни пријателки - сериозната и претприемчива Шаци (ја игра Бекол), заводливата Пола (ја игра Монро) која страда поради тоа што мора да носи очила и кокетната Локо (ја игра Грејбл). Тие изнајмуваат луксузен стан на Менхетн со намера радикално да ги променат своите животи така што ќе се омажат за богат човек. Шаци, која претходно имала брак со сиромашен човек, среќава богат вдовец за кој смета дека е добра прилика, иако тој е многу постар. Локо запознава оженет стопанственик и се согласува да замине на излет со него, надевајќи се дека така ќе ги запознае неговите богати пријатели. Пола, пак, налетува на сомнителен човек кој се претставува како нафтен магнат. Меѓутоа, плановите на трите девојки нема да се развиваат онака како што тие наумиле...

## Наводи

Категорија:Американски филмови
Категорија:Филмови на англиски јазик
Категорија:Филмови од 1953 година
Категорија:Филмови на Жан Негулеско
Категорија:Филмови со Мерилин Монро
Категорија:Филмови со Лорин Бекол
Категорија:Филмови со Бети Грејбл
Категорија:Филмови со Дејвид Вејн
Категорија:Филмови со Рори Калхун
Категорија:Филмови со Камерон Мичел
Категорија:Филмови со Вилијам Пауел
Категорија:Филмски комедии
Категорија:Филмови чие дејствие се одвива во Њујорк
Драган Ангеловски

**Драган Спиров Ангеловски** ( во  —  во Банова Јаруга, Независна Држава Хрватска) — Македонски партизан, учесник во НОВ.

## Животопис
Произлегува од сиромашно семејство. По завршувањето на основното училиште се занимавал со земјоделство, како и поголемиот дел од населението. Веднаш по ослободувањето на Македонија, односно на 15 ноември, 1944 година, стапил во инженерскиот баталјон во 42та македонска ударна дивизија.

И тој е еден од многуте Македонци, кои ја делат сличната трагична судбина, со нивното испраќање на Сремскиот фронт. Драган Ангеловски со единицата заминал за Земун и на 12 април 1945 година, учествувал во пробивот на Сремскиот фронт. Во борбите за ослободување на Банова Јаруга, тешко бил ранет од минофрлачка граната.

Тој бил префрлен во болница, но таму им подлегнал на здобиените рани и починал.

## Наводи


Категорија:Учесници во НОБ
Категорија:Починати во Банова Јаруга
Димче Анчевски

**Димче Најдов Анчевски** ( во  —  во Илинце, ДФ Србија) — Македонски партизан, учесник во НОВ..

## Животопис
Израснал во сиромашно семејство. Завршил основно училиште и потоа се занимавал со земјоделство.

Есента 1944 година, кога во близина на неговото село, во Скопско, единиците на НОВ и ПОЈ воделе жестоки борби против балистите, тој логистички ги помагал.

На 10 октомври 1944 година стапил во 3та македонска ударна бригада, со која учествувал во борбите против балистите на реката Треска. Бил учесник и во големата борба на 13 ноември за ослободување на Скопје, како и во наредните акции за ликвидирање на балистичките банди.

На 12 април 1945 година и тој како и многу други македонски партизани, заедно со својата Бригада, бил испратен на позициите во Срем. Во тие борби храбро загинал кај Илинце, каде и денес се наоѓа неговото гробно место.

## Наводи


Категорија:Учесници во НОБ
Категорија:Починати во Илинце
Рафе Андоновски

**Рафе Димов Андоновски** ( во  —  во Марино, Хрватска) — Македонски партизан, учесник во НОВ.

## Животопис
Основно училиште завршил во родното село, а потоа се занимавал со земјоделство и сточарство. По неколку години тој решава да замине на печалба во Скопје, каде станал општ работник.

Во ноември 1944 година, стапи во 16та македонска ударна бригада. Бил распределен во IIта чета II баталјон. Учествувал во борбите низ западна Македонија, односно во битките и акциите за уништување на балистичките банди. Успешно ја завршил и воената обука, по што е испратен да замине на Сремскиот фронт.

Бил учесник во повеќе борби против Германците. Во една од тие битки храбро загинал кај селото Марино, Хрватска, на 16 април 1945 година.

Бил закопан на позицијата каде што загинал.

## Наводи


Категорија:Македонски партизани
Категорија:Учесници во НОБ
Часлав Аранѓеловиќ

**Часлав Коста Аранѓеловиќ** ( во  —  — Македонски партизан, учесник во НОВ.

## Животопис
Откако го завршил Земјоделско-шумарскиот факултет, тој работел како инженер по шумарство во Скопје. По навлегувањето на окупационите фашистички сили, се поврзал со приврзаниците на Народноослободителното движење на Македонија и ја помагал борбата против окупаторите. Особено се истакнал во собирање на материјална помош, која била од огромно значење во тој период.

На 7 август 1944 година стапил во Третата македонска ударна бригада. Со неа учествувал во борбите против бугарските и германските фашистички окупатори. Во судирите се пројавувал со храброст. Животот го загубил во несреќен случај. При чистење на оружјето, од страна на негов соборец, ненамерно бил испукан куршум кој бил кобен за Часлав.

## Наводи
Бакарно Гумно (Чепигово)

**Бакарно Гумно** — археолошко наоѓалиште во прилепското село Чепигово. Претставува населба од бакарното и бронзеното време. 

На околу 500&nbsp;м југозападно од селото има осамена височинка што доминира над рамнината на Пелагонија, на која се среќаваат остатоци од населба. Со ископувањето во 1959 година, извршено од Народниот музеј од Прилеп, се откриени четвртести надземни куќи, множество фрагменти од керамички садови, пластика, коскени и камени орудија, кои упатуваат на преодниот период од неолитот во бронзеното време, односно на бакарното време, како и на почетоците на бронзеното време.

Наодите се чуваат во Заводот и музеј во Прилеп.

## Поврзано
* Список на археолошки наоѓалишта во Прилепско

## Наводи
Цефен (општинска заедница)

мини|Црква во Цефен
**Цефен** () — општинска заедница во округот Ротенбург, во сојузната покраина Долна Саксонија, Германија. Нејзино седиште е градот Цефен.

Општинската заедница Цефен се состои од следниве општини:

# Елсдорф
# Гихум
# Хеслинген
# Цефен

Категорија:Општински заедници во Долна Саксонија
Елсдорф (Долна Саксонија)

**Елсдорф** () — општина во округот Ротенбург, во сојузната покраина Долна Саксонија, Германија.

## Географија
### Општински единици

Покрај главното место Елсдорф, кон општината припаѓаат местата Баденхорст, Бокхорст, Еесторф, Франкенбостел, Хацте, Ниндорф, Појцендорф, Риспел и Фолкензен.

## Наводи

## Надворешни врски

Категорија:Ротенбург (округ)
Елсдорф

**Елсдорф** може да се однесува на следниве места во Германија:

* Елсдорф (Долна Саксонија) — општина во округот Ротенбург, Долна Саксонија
* Елсдорф (Рајнска област) — град во округот Рајна-Ерфт, Северна Рајна-Вестфалија
* Елсдорф-Вестермилен — општина во округот Рендсбург-Екернферде, Шлезвиг-Холштајн
Хеслинген

**Хеслинген** (; ) — општина во округот Ротенбург, во сојузната покраина Долна Саксонија, Германија.

## Географија
### Местоположба

Хеслинген се наоѓа околу 5 километри источно од градот Цефен. Низ местото тече реката Осте.

### Општински единици

Општината Хеслинген се состои од следниве места:

# Бојцен
# Фрајерзен
# Хеслинген (гл. место; вкл. Остерхеслинген)
# Мајнштет
# Засенхолц
# Штедорф
# Верцен
# Вензе
# Вирсдорф

## Наводи

## Надворешни врски

Категорија:Ротенбург (округ)